Niels Rytter
Niels Rytter (født 30. Marts 1944 i Skibsted Sogn, død 2. September 2018 på Frederiksberg) var en dansk økonom med speciale indenfor industriøkonomi herunder konkurrencelovgivning og effektivitetsforhold i offentlige og private erhverv. Rytter var kontorchef i Konkurrencestyrelsen, direktør for virksomheden Konkurrenceraadgiving.dk og formand for NØBU (Nørrebros Børne- og Ungdomskomité).

Karriere 
Niels Rytter blev uddannet Cand.polit fra Københavns Universitet i 1971. Fra 1971 til 1980, var han fuldmægtig i Dagligvarekontoret og senere det økonomiske sekretariat Monopoltilsynet (Konkurrence- og Forbrugerstyrelsen), hvor han også arbejdede med Europæisk konkurrencepolitik i Bruxelles. I 1980 blev han kontorchef for konkurrencesager på IT og Teleområdet, herunder Center for Infrastruktur og Sektoranalyser. Sager inkluderede afskaffelsen af affaldsmonopolet, Sonofons opkøb af Tele2 Danmark samt internationale rådgivningsopgaver for blandt andet Sydafrikas nydannede regering ledet af præsident Nelson Mandela. Fra 1986 til 1993, var Rytter økonomisk og logistisk rådgiver for hjemmestyret på Grønland udpeget af Statsministeriet vedrønde landets olieforsyning. Rytter var formand for den nordiske gruppe af konkurrencestyrelser og udgav i 2004 en rapport om konkurrenceforhold, prisforskelle og udbredelse af telefoni og internet i Danmark, Sverige, Norge, Finland og Island.

Efter tre årtier som kontorchef i Konkurrencestyrelsen, stiftede han konsulent virksomheden Konkurrenceraadgiving.dk i 2007 og blev iværksætter i en alder af 63 år. Her rådgav han virksomheder om fusion, kartel, liberalisering, økonomisk effektivisering, udbud og afregulering indenfor transport -, tele og TV-, miljø - og infrasturktursektoren. Konkurrenceraadgiving.dk implementerede den ny færøske konkurrencelov, som trådte i kraft den 1 januar 2008 og elforsyningslov som trådte i kraft den 1 januar 2009. Konkurrenceraadgiving.dk etablerede i 2015 Konkurrenceprisen, som blev overrakt til BIOS og Region Syddanmark for at skabe konkurrence på markedet for ambulancekørsel.

Rytter skrev økonomiske analyser og deltog aktivt i den offentlige debat om konkurrenceforhold indenfor blandt andet frie kanalvalg, Falck, lodsvæsenet, drikkevand, bredbåndsmarkedet samt Grønlands teleområde.

Rytter var ekstern lektor i Nationaløkonomi på Copenhagen Business School fra 1986 til 1995, og censor i erhvervsøkonomiske discipliner ved de højere læreanstalter fra 1980.

Rytter var medlem af Nørrebro's lokalråd og Socialdemokratiet. I 1974 stiftede han med ni andre erhvervsmaend foreningen NØBU (Nørrebros Børne- og Ungdomskomité). I 2014 kunne NØBU fejrer 40 års jubilæum, og har arbejdet for at give Nørrebros børn og unge en tryg tilværelse og en sikker fremtid gennem økonomisk støtte til børnefamilier, institutioner, samt sociale-, uddannelses- og kulturel projekter. I 1984 modtog han Dannebrogsordenen.

Referencer